এখানে আমি একটু বলে নিতে চাই যে, আমি একজন প্রবাসী বাংলাদেশী। তো প্রবাসে থাকার সুবাদে এখানকার তথ্য প্রযুক্তির সাথে পরিচিত হওয়ার সুযোগ ঘটছে প্রতিনিয়তই।আর সেই পরিচিত হওয়ার সুযোগ থেকেই আমার এই লেখা। আমাদের রাষ্টীয় টেলিভিশন এখনো সেই মান্ধাতার আমলের এনালগ টেরিস্ট্রিয়াল তরঙ্গ দিয়েই চলছে। অথচ এই এনালগ তরঙ্গকে ডিজিটাল করার কোন খেয়াল সরকারের মধ্যে আদৌ দেখা যাচ্ছেনা। অনেকের মনে হয়তো প্রশ্ন জাগতে পারে যে, ডিজিটাল টেরিস্ট্রিয়াল এর কি সুবিধা? ডিজিটাল টেরিস্ট্রিয়াল এমন একটি প্রযুক্তি যার মাধ্যমে খুব সহজেই উন্নত ছবি (এইচডি) এবং শব্দ সম্প্রচার করা সম্ভব এমন কি পে চ্যানেলও সম্প্রচার করা সম্ভব । এখন সাম্প্রতিক বিশ্বের অনেক দেশেই এই প্রযুক্তির ব্যবহার হচ্ছে। তথ্য প্রযুক্তির ক্ষেত্রে টেলিভিশন একটি বিরাট গুরুত্ব বহন করে যা এই সরকারের চোখে পড়ছে কিনা জানি না। আর পড়বেই বা কিভাবে এই রাষ্টীয় টেলিভিশন চ্যানেলটি এখন আর কয়জনইবা দেথে! অথচ এই চ্যানেলটি জনপ্রিয় করে তোলার জন্য সরকারের কোন আন্তরিকতাই নেই। অনুষ্ঠান এবং সংবাদের মান উন্নয়ন কোনটার দিকেই কোন খেয়াল নেই। আছে শুধৃ কিভাবে দলীয় লোকদের নিয়োগ দেয়া যায় যারা শুধূ সরকারের গুনগান প্রচারে ব্যস্ত্ থাকবে বিভিন্ন অনুষ্ঠান এবং সংবাদ প্রচারের মাধ্যমে। অবশ্য দলীয়করনের এই চারিত্রিক বৈশিষ্ট্যটা শুধু এই সরকারের ক্ষেত্রে বললে ভূল বলা হবে, বিগত সরকারগুলোও একই বৈশিষ্ট্য ধারন করে আসছে।